stanford-oval/wikipedia huggingface dataset:
נוח'בה
הערות שוליים

1 2 3 4  ענת קורץ, אודי דקל, בנדטה ברטי, משבר רצועת עזה: מענה לאתגר (עמ' 45), באתר המכון למחקרי ביטחון לאומי, ‏2018
↑  אמיר בוחבוט‏, קצין בכיר בפיקוד דרום: יחידת העילית של חמאס מתעצמת באלפי חיילים, באתר וואלה, 14 באפריל 2016
↑  יואב זיתון, "הפתעה ועוצמה רבה". תוכנית צה"ל למלחמה הבאה בעזה, באתר ynet, 14 באפריל 2016
↑  אמיר בוחבוט‏, מה סיפר מפקד החוליה בקומנדו של חמאס, באתר וואלה, 31 ביולי 2014.
↑  تعرف على عملياتها ومعايير اختيار الجنود فيها وحدة النخبة في المقاومة الفلسطينية :المجد //, شبكة فلسطين للحوار, ‏2015-02-09 (בערבית)
↑  מיכאל מילשטיין, לנאצים היה את האס-אס, לחמאס יש את הנוח'בה: היחידה השטנית של סינוואר, באתר ynet, 25 באפריל 2024
1 2  מיכאל מילשטיין, לנאצים היה את האס-אס, לחמאס יש את הנוח'בה: היחידה השטנית של סינוואר, באתר ynet, 25 באפריל 2024
↑  ספיר ליפקין, ‏רוצחים מלידה: כך נבנתה הנוח'בה, יחידת העילית של חמאס שהובילה את הטבח בעוטף, באתר ‏מאקו‏, 31 באוקטובר 2023
↑  النخبة القسامية.. القوة التي كسرت هيبة إسرائيل في غلاف غزة, الجزيرة نت (בערבית)
↑  אמיר בוחבוט‏, מה סיפר מפקד החוליה בקומנדו של חמאס, באתר וואלה, 31 ביולי 2014
↑  עינב חלבי, חדר ממנהרה והרג 5 חיילים: זה המלווה של הנייה שחוסל איתו, באתר ynet, 1 באוגוסט 2024
↑  אוהד חמו, ‏בחזרה לפילבוקס בנחל עוז: "הגעגוע אינסופי", באתר ‏מאקו‏, 21 באפריל 2015
↑  Avi Issacharoff, Elite Hamas fighters defecting to Islamic State, The Times of Israel, ‏7 בפברואר 2017
↑  צה"ל: 1,500 גופות של מחבלים אותרו בעוטף עזה, באתר ynet, 10 באוקטובר 2023
↑  אבי אשכנזי, ‏צה"ל חיסל מפקד פלוגת נוח'בה - הוביל את הפשיטה למוצב 'פגה', בה נפלו 14 לוחמי צה"ל, באתר מעריב אונליין, 11 בדצמבר 2024
↑   דיווח: מועד התקיפה נבחר ביום שישי, 70 אנשי נוחבה היו בכוח הפשיטה הראשוני, באתר הארץ, 10 בינואר 2024 (archived)
↑  לילך שובל, "70 מחבלי נוחבה נעצרו": צה"ל השלים את ההשתלטות על ג'בלייה, באתר ישראל היום, 19 בדצמבר 2023
↑  גדודי עז א-דין אל קסאם, #شاهد #فيديو جانب من تدريبات وحد النخبة التابعة لكتائب القسام تعرض لأول مرة, טלגרם, ‏9.11.2015
↑  גדודי עז א-דין אל קסאם, تدريبات النخبة القسامية, טלגרם, ‏14.8.2018
↑  גדודי עז א-דין אל קסאם, تدريبات النخبة القسامية, טלגרם, ‏22.2.2019
↑  גדודי עז א-דין אל קסאם, جانب من تدريبات قوات النخبة التابعة لكتائب الشهيد عز الدين القسام., טלגרם, ‏14.4.2021
↑  גדודי עז א-דין אל קסאם, جانب من تدريبات قوات النخبة التابعة لكتائب الشهيد عز الدين القسام, טלגרם, ‏10.1.2022
↑  גדודי עז א-דין אל קסאם, جانب من تدريبات قوات النخبة التابعة لكتائب الشهيد عز الدين القسام., טלגרם, ‏7.5.2023
↑  מנקודת המבט של חמאס: כך הבשילה מתקפת 7 באוקטובר, באתר המרכז הירושלמי לענייני חוץ וביטחון
1 2  אמיר בוחבוט‏, אבירי חמאס: הצצה ליחידת הקומנדו הימי בעזה שמדאיגה את צה"ל, באתר וואלה, 11 בספטמבר 2018
↑  Anna Ahronheim, Israeli Navy on high alert over upgraded Hamas underwater terror threat, The Jerusalem Post, ‏5 בפברואר 2018
↑  Daniel Siryoti, Formidable Hamas unit cleans house in wake of high-level defection, ישראל היום, ‏17.3.2020
↑  Avi Issacharoff, Sending naval commandos to Iran via Sinai, Hamas pushed Egypt too far | The Times of Israel, The Times of Israel, ‏21 באוגוסט 2015
פעילי נוח'בה בתרגיל שמדמה השתלטות על מוצב צבאי ישראלי, בשנת 2022
אליפות צרפת הפתוחה 2000

| --- | --- |

פרסי התחרות
 ענף:  טניס 
 תקופת התחרות:  29 במאי 2000 – 11 ביוני 2000 (14 ימים) 
 מספר תחרות:  99 
 כספי זכייה:  4.141 מיליון $
 אצטדיון:  אצטדיון רולאן גארוס
 זוכה:  גברים:גוסטבו קוורטן (ברזיל) נשים:מרי פירס (צרפת) זוגות גברים:טוד וודברידג'/מארק וודפורד (אוסטרליה) זוגות נשים: מרטינה הינגיס ({שווייץ)/מרי פירס (צרפת) זוגות מעורבים:מריאן דה סוורד/דייוויד אדמס (דרום אפריקה)
 
 → אליפות צרפת הפתוחה 1999 אליפות צרפת הפתוחה 2001 ← 
 
אליפות צרפת הפתוחה 2000 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-29 במאי והסתיימו ב-11 ביוני. זו הייתה האליפות ה-99 מאז ייסודה.
הפרסים

סך הפרסים היה 4,141 מיליון $ (הוענק ביורו).
התחרות > תחרות זוגות גברים

בתחרות השתתפו 64 זוגות. להלן הזוגות שקיבלו דירוג:
אלכס או'בריאן וג'רד פלמר (ארצות הברית ארצות הברית), הודחו בסיבוב הראשון
טוד וודברידג' ומארק וודפורד (אוסטרליה אוסטרליה), ניצחו בתחרות
פול הארהאוס (הולנד הולנד) וסנדון סטולי (אוסטרליה אוסטרליה), הפסידו במשחק הגמר
אליס פריירה (דרום אפריקה דרום אפריקה) וריק ליץ' (ארצות הברית ארצות הברית), הודחו בסיבוב הראשון
יונס ביורקמן (שוודיה שוודיה וביירון בלק (זימבבואה זימבבואה), הודחו בסיבוב השני
דייוויד אדמס וג'ון-לפני דה יאגר (דרום אפריקה דרום אפריקה), הודחו בסיבוב הראשון
ויין פריירה (דרום אפריקה דרום אפריקה) ויבגני קפלניקוב (רוסיה רוסיה), הודחו ברבע הגמר
אירז'י נובאק ודוויד ריקל (צ'כיה צ'כיה), הודחו ברבע הגמר
מאהש בהופאטי (הודו הודו) ודוויד פרינוסיל (גרמניה גרמניה), הודחו בסיבוב השני
??
ויין בלק זימבבואה זימבבואה) ואנדרו קרנצמן (אוסטרליה אוסטרליה), הודחו בסיבוב השני
ג'סטין גימלסטוב (ארצות הברית ארצות הברית) ומארק נוולס (איי בהאמה איי בהאמה), הודחו בסיבוב הראשון
סבסטיאן לארו ודניאל נסטור (קנדה קנדה), הודחו ברבע הגמר
ניקלס קולטי ומיכאל טילסטרום (שוודיה שוודיה), הודחו בסיבוב השלישי
אוליביה דלטר (צרפת צרפת) וג'ף טרנגו (ארצות הברית ארצות הברית), הודחו בסיבוב הראשון
פייט נורבל (דרום אפריקה דרום אפריקה) וקווין אולייט (זימבבואה זימבבואה), הודחו בסיבוב השלישי
מזוג מנצחי תחרות 1999 רק מאהש בהופאטי (הודו הודו) השתתף בתחרות. טוד וודברידג' ומארק וודפורד (אוסטרליה אוסטרליה) נפגשו במשחק הגמר עם פול הארהאוס (הולנד הולנד) וסנדון סטולי (אוסטרליה אוסטרליה) וניצחו בשתי מערכות. באותה שנה הם ניצחו גם באליפות וימבלדון.
התחרות > תחרות זוגות נשים

בתחרות השתתפו 64 זוגות. להלן הזוגות החזקות שזכו בדירוג:
לא השתתפו בתחרות
ליזה ריימונד (ארצות הברית ארצות הברית) ורנה סטאבס (אוסטרליה אוסטרליה), הודחו בסיבוב השלישי
מרטינה הינגיס (שווייץ שווייץ) ומרי פירס (צרפת צרפת), ניצחו בתחרות
אנה קורניקובה (רוסיה רוסיה) ונטליה זברבה (בלארוס בלארוס), הודחו בסיבוב השלישי
ז'ולי אלר דקוז'י (צרפת צרפת) ואי סוגיאמה (יפן יפן), הודחו בחצי הגמר
אלכסנדרה פיסה ונטלי טוזיאה (צרפת צרפת), הודחו בחצי הגמר
צ'נדה רובין (ארצות הברית ארצות הברית) וסנדרין טסטי (צרפת צרפת), הודחו בסיבוב השלישי
קונצ'יטה מרטינס (ספרד ספרד) ופטריסיה טרביני (ארגנטינה ארגנטינה), הפסיקו ברבע הגמר
לורנס קורטואה (בלגיה בלגיה) וארנצ'ה סנצ'ס ויקאריו (ספרד ספרד), הודחו בסיבוב הראשון
וירחיניה רואנו פסקואל (ספרד ספרד) ופאולה סוארס (ארגנטינה ארגנטינה), הפסידו במשחק הגמר
ניקול ארנדט (ארצות הברית ארצות הברית) ומנון בולגראף (הולנד הולנד), הודחו בסיבוב השלישי
טינה קריז'ן וקטרינה סרבוטניק (סלובניה סלובניה), הודחו בסיבוב השני
קימברלי פו (ארצות הברית ארצות הברית) ואן-גאל סידו (צרפת צרפת), הודחו בסיבוב השלישי
אוסה קרלסון (שוודיה שוודיה) ואמילי לואה (צרפת צרפת), הודחו בסיבוב הראשון
אנקה הובר (גרמניה גרמניה) וברברה שט (אוסטריה אוסטריה), הודחו ברבע הגמר
ליזל הובר (דרום אפריקה דרום אפריקה) ולאורה מונטלבו (ארגנטינה ארגנטינה), הודחו ברבע הגמר
זוג מנצחות תחרות 1999 סרינה ויליאמס וונוס ויליאמס (ארצות הברית ארצות הברית) לא השתתפו בתחרות. במשחק הגמר מרטינה הינגיס (שווייץ שווייץ) ומרי פירס (צרפת צרפת) נפגשו עם וירחיניה רואנו פבקואל (ספרד ספרד) ופאולה סוארס (ארגנטינה ארגנטינה) וניצחו בשתי מערכות.
התחרות > תחרות זוגות מעורבים

בתחרות השתתפו 48 זוגות. להלן הזוגות שזכו בדירוג:
רנה סטאבס וטוד וודברידג' (אוסטרליה אוסטרליה), הפסידו במשחק הגמר
ליזה ריימונד (ארצות הברית ארצות הברית) ולאנדר פאיס (הודו הודו), הפסיקו בסיבוב השלישי
נטליה זברבה (בלארוס בלארוס) וסנדון סטולי (אוסטרליה אוסטרליה), הודחו בסיבוב השני
אי סוגיאמה (יפן יפן) וג'ון-לפני דה יאגר (דרום אפריקה דרום אפריקה), הודחו בחצי הגמר
ילנה ליחובצבה (רוסיה רוסיה) וג'ף טרנגו (ארצות הברית ארצות הברית), הודחו ברבע הגמר
מנון בולגרף (הולנד הולנד) וריק ליץ' (ארצות הברית ארצות הברית), הודחו בסיבוב השני
טינה קריז'ן (סלובניה סלובניה) ואליס פריירה (דרום אפריקה דרום אפריקה), הודחו בסיבוב השני
נטלי טוזיאה ואוליביה דלטר (צרפת צרפת), הודחו בסיבוב השני
קטרינה סרבוטניק (סלובניה סלובניה) ופייט נורבל (דרום אפריקה דרום אפריקה), מנצחי תחרות 1999, הודחו בסיבוב השני
כריסטי בוגרט (הולנד הולנד) ומארק וודפורד (אוסטרליה אוסטרליה), הפסידו במשחק הגמר
קימברלי פו ודונלד ג'ונסון (ארצות הברית ארצות הברית), הודחו ברבע הגמר
מריאן דה סוורד ודייוויד אדמס (דרום אפריקה דרום אפריקה), ניצחו בתחרות
אוסה קרלסון וניקלס קולטי (שוודיה שוודיה), הודחו בסיבוב השלישי
?
מרים אורמנס (הולנד הולנד) ואנדרו קרנצמן (אוסטרליה אוסטרליה), הודחו בסיבוב השני
וירחיניה רואנו פסקואל ותומאס קרבונל (ספרד ספרד), הודחו בסיבוב השני
מנצחי תחרות 1999 קטרינה סרבוטניק (סלובניה סלובניה) ופייט נורבל (דרום אפריקה דרום אפריקה) הודחו בסיבוב השני. במשחק הגמר מריאן דה סוורד ודייוויד אדמס (דרום אפריקה דרום אפריקה) נפגשו עם רנה סטאבס וטוד וודברידג' (אוסטרליה אוסטרליה) וניצחו ב-3 מערכות.
התחרות > ישראל ברולאן גארוס

הראל לוי השתתף בתחרות הגברים והפסיד בסיבוב הראשון ב-4 מערכות.
אנה סמשנובה השתתפה בתחרות הנשים. בסיבוב הראשון היא הפסידה למגדלנה מלייבה (בולגריה) בשתי מערכות.
אייל רן שיחק בתחרות זוגות הגברים לצד דייגו דל ריו (ארגנטינה). הם הודחו בסיבוב הראשון.
גוסטבו קוורטן, מנצח התחרות
מרי פירס, מנצחת התחרות
אליפות צרפת הפתוחה 2002

| --- | --- |

פרסי התחרות
 ענף:  טניס 
 תקופת התחרות:  27 במאי 2002 – 9 ביוני 2002 (14 ימים) 
 מספר תחרות:  101 
 כספי זכייה:  5.011 מיליון $
 עיר מארחת:  אצטדיון רולאן גארוס 
 אצטדיון:  אצטדיון רולאן גארוס
 זוכה:  גברים:אלברט קוסטה (ספרד) נשים:סרינה ויליאמס (ארצות הברית) זוגות גברים:פול הארהאוס (הולנד)/יבגני קפלניקוב (רוסיה) זוגות נשים:וירחיניה רואנו פסקואל (ספרד)/פאולה סוארס (ארגנטינה) זוגות מעורבים:קארה בלאק/ויין בלאק (זימבבואה)
 
 → אליפות צרפת הפתוחה 2001 אליפות צרפת הפתוחה 2003 ← 
 
אליפות צרפת הפתוחה 2002 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-27 במאי והסתיימו ב-9 ביוני. זו הייתה האליפות ה-101 מאז ייסודה.
הפרסים

סך הפרסים היה 5.011 מיליון $ (הוענק ביורו).
התחרות > תחרות זוגות גברים

בתחרות השתתפו 64 זוגות. להלן הזוגות שקיבלו דירוג:
דונלד ג'ונסון וג'רד פלמר (ארצות הברית ארצות הברית), הודחו בסיבוב השני
מארק נוולס (איי בהאמה איי בהאמה) ודניאל נסטור (קנדה קנדה), הפסידו במשחק הגמר
מאהש בהופאטי (הודו הודו) ומקס מירני (בלארוס בלארוס), הודחו בחצי הגמר
ויין בלק וקווין אולייט (זימבבואה זימבבואה), הודחו בסיבוב השלישי
בוב בריאן ומייק בריאן (ארצות הברית ארצות הברית), הודחו ברבע הגמר
יונס ביורקמן (שוודיה שוודיה) וטוד וודברידג' (אוסטרליה אוסטרליה), הודחו ברבע הגמר
מרטין דם וסיריל סוק (צ'כיה צ'כיה), הודחו ברבע הגמר
אליס פריירה (דרום אפריקה דרום אפריקה) וג'ף טרנגו (ארצות הברית ארצות הברית), הודחו בסיבוב הראשון
דוויד פרינוסיל (גרמניה גרמניה) ודוויד ריקל (צ'כיה צ'כיה), הודחו בסיבוב השלישי
אירז'י נובאק ורדק שטפנק (צ'כיה צ'כיה), הודחו בסיבוב הראשון
ג'וש איגל וסנדון סטולי (אוסטרליה אוסטרליה), הודחו בסיבוב השני
פטר פלה ופאבל ויזנר (צ'כיה צ'כיה), הודחו בסיבוב הראשון
ריק ליץ' ובריאן מקפי (ארצות הברית ארצות הברית), הודחו בסיבוב השני
תומאש ציבולק (צ'כיה צ'כיה) ולאנדר פאיס (הודו הודו), הודחו בחצי הגמר
ז'וליין בוטה (צרפת צרפת) ושנג סחאלקן (הולנד הולנד), הודחו בסיבוב הראשון
מיכאל לודרה ופבריס סנטורו (צרפת צרפת), הודחו בסיבוב השני
מנצחי תחרות 2001 מאהש בהופאטי לאנדר פאיס (הודו הודו) השתתפו בתחרות אך עם פרטנרים חדשים. פול הארהאוס (הולנד הולנד) ויבגני קפלניקוב (רוסיה רוסיה) שלא היו מדורגים נפגשו במשחק הגמר עם מארק נוולס (איי בהאמה איי בהאמה) ודניאל נסטור (קנדה קנדה) וניצחו בשתי מערכות. לשניהם זה היה הניצחון השלישי בתחרות זוגות גברים ברולאן גארוס, אך עם פרטנרים אחרים.
התחרות > תחרות זוגות נשים

בתחרות השתתפו 64 זוגות. להלן הזוגות החזקות שזכו בדירוג:
ליזה ריימונד (ארצות הברית ארצות הברית) ורנה סטאבס (אוסטרליה אוסטרליה), הפסידו במשחק הגמר
וירחיניה רואנו פסקואל (ספרד ספרד) ופאולה סוארס (ארגנטינה ארגנטינה), מנצחות תחרות 2001, ניצחו בתחרות
קארה בלאק (זימבבואה זימבבואה) וילנה ליחובצבה (רוסיה רוסיה), הודחו בסיבוב השלישי
דניאלה האנטוחובה (סלובקיה סלובקיה) וארנצ'ה סנצ'ס ויקאריו (ספרד ספרד), הודחו בסיבוב הראשון
קימברלי פו (ארצות הברית ארצות הברית) ונטלי טוזיאה (צרפת צרפת), הודחו בסיבוב השני
סנדרין טסטי (צרפת צרפת) ורוברטה וינצ'י (איטליה איטליה), הודחו ברבע הגמר
ילנה דמנטייבה (רוסיה רוסיה) וז'נט הוסרובה (סלובקיה סלובקיה), הודחו בסיבוב השני
קונצ'יטה מרטינס (ספרד ספרד) ופטריסיה טרביני (ארגנטינה ארגנטינה), הודחו בסיבוב הראשון
סילביה פרינה אליה (איטליה איטליה) וברברה שט (אוסטריה אוסטריה), הודחו בסיבוב השלישי
טינה קריז'ן וקטרינה סרבוטניק (סלובניה סלובניה), הודחו בסיבוב הראשון
ג'נט לי (טאיוואן טאיוואן) וויינה פרקוסיה (אינדונזיה אינדונזיה), הודחו בסיבוב הראשון
אמנדה קוצר (דרום אפריקה דרום אפריקה) ולורי מקנייל (ארצות הברית ארצות הברית), הודחו בסיבוב השני
?
ריקה פוג'יווארה ואי סוגיאמה (יפן יפן), הודחו בחצי הגמר
אלכסנדרה פיסה (צרפת צרפת) וקרולין ויס (הולנד הולנד), הודחו בסיבוב השלישי
דאיה בדנובה (צ'כיה צ'כיה) וילנה בובינה (רוסיה רוסיה), הודחו בסיבוב השלישי
מנצחות תחרות 2001 וירחיניה רואנו פסקואל (ספרד ספרד) ופאולה סוארס (ארגנטינה ארגנטינה) נפגשו במשחק הגמר עם ליזה ריימונד (ארצות הברית ארצות הברית) ורנה סטאבס (אוסטרליה אוסטרליה) וניצחו בשתי מערכות. באותה שנה הן ניצחו גם באליפות ארצות הברית הפתוחה.
התחרות > תחרות זוגות מעורבים

בתחרות השתתפו 32 זוגות. להלן הזוגות שזכו בדירוג:
ארנצ'ה סנצ'ס ויקאריו (ספרד ספרד) וג'רד פלמר (ארצות הברית ארצות הברית), הודחו בחצי הגמר
קימברלי פו ודונלד ג'ונסון (ארצות הברית ארצות הברית), הודחו בסיבוב הראשון
ילנה ליחובצבה (רוסיה רוסיה) ומאהש בהופאטי (הודו הודו), הודחו ברבע הגמר
ליזה ריימונד (ארצות הברית ארצות הברית) ולאנדר פאיס (הודו הודו), הודחו בסיבוב השלישי
קארה בלאק וויין בלאק (זימבבואה זימבבואה), ניצחו בתחרות
דניאלה האנטוחובה (סלובקיה סלובקיה) וקווין אוליאט (זימבבואה זימבבואה), הודחו ברבע הגמר
רנה סטאבס וטוד וודברידג' (אוסטרליה אוסטרליה), הודחו בסיבוב הראשון
?
מזוג נצחי תחרות 2001 רק וירחיניה רואנו פסקואל (ספרד ספרד) השתתפה בתחרות. במשחק הגמר קארה בלק וויין בלק (זימבבואה זימבבואה) נפגשו עם הזוג הלא מדורג ילנה בובינה (רוסיה רוסיה) ומארק נוולס (איי בהאמה איי בהאמה) וניצחו בשתי מערכות.
התחרות > ישראל ברולאן גארוס

אמיר חדד השתתף בתחרות הגברים. בסיבוב הראשון הוא ניצח טניסאי בלגי ב-4 מערכות. בסיבוב השני הוא נפגש עם ירקו ניימינן מפינלנד והפסיד ב-4 מערכות.
הראל לוי השתתף בתחרות הגברים ופרש במהלך המערכה השלישית בסיבוב הראשון.
אנה סמשנובה השתתפה בתחרות הנשים וזכתה במקום 21 בדירוג. בסיבוב הראשון היא הפסידה לפרנצ'סקה סקיאבונה מאיטליה בשתי מערכות.
אלברט קוסטה, מנצח התחרות
סרינה ויליאמס, מנצחת התחרות
רחמים יוסף חיים אופלטקה

רחמים יוסף חיים אוֹפְּלַטְקָה (נולד במאה ה-19 בירושלים, נפטר בשנת תרס"ז, 1907),  מורה ומחנך בירושלים. ניהל את התלמוד תורה "דורש ציון" לאחר מות אביו יצחק פראג אופלטקה, שייסד וניהל את המוסד עד מותו. 
בעקבות מסעו מירושלים לקבר רבי שמעון בר יוחאי במירון הקדומה, הוא כתב את ספרו "מסעי הירח באה"ק תובב"א" שנדפס בשנת תרל"ו, 1876.
ביוגרפיה

אופטלקה נולד לאביו יצחק פראג אופלטקה, שעלה מפראג לירושלים  ולאמו וידא-חנה, בתו של רבי ברוך עייאש שאירח אותו בביתו. אביו סיגל לעצמו את מנהגי הספרדים ובכלל זה את שפת הלאדינו, נוסח התפילה ואת הלבוש המקובל בעדה הספרדית.
האב ניהל את בית החולים מאיר רוטשילד ושימש בא-כוחו של משה מונטיפיורי ובשנת תרכ"ו 1866 ייסד את התלמוד תורה "דורש ציון" וניהל אותו עד מותו.
אהבת ארץ ישראל

רחמים יוסף חיים אופלטקה שימש כרב ומלמד בישיבה שייסד אביו. בניגוד לאביו, שמעולם לא יצא מירושלים, רחמים יוסף חיים אהב את הארץ, התעניין בה ואף פרסם כמה מאמרים על אודותיה.
אהבת ארץ ישראל > המסע למירון

בשנת 1876 הוא יצא עם אמו למסע על גבי חמורים מירושלים למירון, כדי להשתתף בהילולה לזכרו של רבי שמעון בר יוחאי.
המסלול, מידע, התרשמויות ותובנות:
כפר בירי (אל בירה): אותו הוא מזהה עם בארות הקדומה.
עוּרתה (עוורתא): שבה יש קברים של קדושים יהודים.
כפר בלאטה (בלאטה): ובה קבר יוסף ובניו.
שכם: עיר יפה ובה רק כתריסר משפחות של יהודים עניים. כלי הכסף של בית הכנסת נלקחו על ידי גוי (הוא פונה לנדיבות ליבם של יהודים בתפוצות כדי לפדות אותם). בנוסף הוא מתייחס לשומרונים ומציין מבנה גדול ("אל-חאדרה") שעל פי המסורת השומרונית, שם התפלל יעקב אבינו.
ג'נין.
זרעין (יזרעאל).
כפר חיטין.
טבריה: בה גרים כאלף יהודים, רובם "מערביים" (יוצאי צפון אפריקה) ויחסים טובים בינם לבין האשכנזים. הוא מציין את קברי הקדושים בעיר ואת בית המרחץ הטבעי (חמי טבריה) שבדרום העיר.
צפת: בה גרים כארבעת אלפים יהודים, רובם אשכנזים וכאלף וחמש מאות "מערביים" ובראשם הרב שמואל עבו.
מירון: שם השתתף עם אמו בהילולה הגדולה לזכר רבי שמעון בר יוחאי ובנו אלעזר.
עכו: שם התרשם מהעיר ומאנשיה וכן מ"בית האסורים הגדול הנקרא 'לומאן'" (בית כלא בטורקית).
חיפה: בה יושבים יהודים, רובם "מערביים". הוא התרשם מאד מ"קולוניות הפראיסין" (הטמפלרים הגרמנים מפרוסיה).
מחיפה הפליג ליפו ולאחר שהות בה עבר בבית הספר החקלאי מקווה ישראל, שהיה אז בן שש שנים ומשם דרך החאן בבאב אל ואד, חזרה לירושלים.
אהבת ארץ ישראל > ספר מסעי הירח

בעקבות המסע, הידע שרכש ואת התרשמויותיו הוא כתב את ספרו "מסעי הירח באה"ק תובב"א" . פירוש השם:
ירח: ראשי התיבות של שמותיו הפרטיים, יוסף, רחמים, חיים.
באה"ק: ראשי תיבות של "בארץ הקודש".
תובב"א: ראשי תיבות של "תיבנה ותכונן, במהרה בימינו, אמן".
מותו

רחמים יוסף חיים אופלטקה נפטר בשנת תרס"ז, 1907 והוא קבור בהר הזיתים.
הערות שוליים

↑  המידע בערך זה מבוסס על ערך, על שם הנושא, המובא אצל זאב וילנאי, אנציקלופדיה אריאל לידיעת א"י, כרך "חוקרים תיירים", 1984, עם עובד, תל אביב, ע"ע: 44-41
הקרב על בריטניה (סרט)

| --- | --- |

כרזת הסרט באנגלית
 מבוסס על:  "השוליים הצרים"
 בימוי:  גאי המילטון
 הופק בידי:  הארי זלצמן   בנימין פיזס
 תסריט:  ג'יימס קנוואי 
 עריכה:  ברט בייטס 
 שחקנים ראשיים:  לורנס אוליבייה   טרוור האוורד   רוברט שו   כריסטופר פלאמר   מייקל קיין   אדוארד פוקס   סוזאנה יורק   איאן מקשיין   רלף ריצ'רדסון   מייקל רדגרייב   קנת' מור
 מוזיקה:  ויליאם וולטון   רון גודווין
 צילום:  פרדי יאנג 
 מדינה:  בריטניה
 חברה מפיצה:  יונייטד ארטיסטס
 שיטת הפצה:  וידאו על פי דרישה 
 הקרנת בכורה:  15 בספטמבר 1969
 משך הקרנה:  133 דקות
 שפת הסרט:  אנגלית
 סוגה:  סרט מלחמה, סרט דרמה 
 מקום התרחשות:  אנגליה 
 הכנסות באתר מוג'ו:   battleofbritain
 פרסים:  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
הקרב על בריטניה (באנגלית: Battle of Britain) הוא סרט שהופק בשנת 1969 בשיטת הטכניקולור על ידי הארי זלצמן ובנימין פיזס, ובוים על ידי גאי המילטון. עלילת הסרט עוסקת באירועי הקרב על בריטניה. את התסריט כתבו ג'יימס קנאווי וויילדפרד גרייטורקס, שהתבססו על ספרם של דרק ווד ודרק דמפסטר, "השוליים הצרים".
הסרט נכתב בניסיון לתאר בצורה מדויקת את אירועי הקרב על בריטניה. הקרב על בריטניה היה מערכה אווירית שהתחוללה במהלך מלחמת העולם השנייה בין הלופטוואפה - חיל האוויר הגרמני, לבין חיל האוויר המלכותי הבריטי מיולי ועד ספטמבר של שנת 1940. במהלך הקרב, חיל האוויר הבריטי מנע מגרמניה להשיג עליונות אווירית, והצליח לסכל את מבצע ארי-הים, שמטרתו הייתה פלישה גרמנית לבריטניה.
הטיסות בסרט מוצגות בצורה מרהיבה מאוד, מה שהפך את הפקתו ליקרה במיוחד.
עלילה

במאי 1940, בזמן המערכה על צרפת, טייסי חיל האוויר המלכותי נמלטו ממתקפת הבזק הגרמנית. טייסים אלו, יחד עם חיילים בריטים וצרפתים, פונו במהירות ממטחי המטוסים הגרמנים.
בסצנה הבאה, אזרחים צרפתים צופים בהשתאות על שיירה של חיילים גרמנים שנכנסת לתוך שטח צרפת ומשתלטת עליה.
לאחר מבזק חדשות ברדיו של ה-BBC, ולאחר מבט על החופים הנטושים של דנקרק, נראה אחד מבסיסי חיל האוויר הגרמנים הגדולים בצרפת.
מרשל אוויר ראשי סר יו דאודינג (מגולם על ידי לורנס אוליבייה), שצפה את הפלישה המתוכננת של גרמניה הנאצית לבריטניה (מבצע ארי-הים), דורש כל מטוס קרב ואיש צוות אוויר זמינים ועוצר את אספקת המטוסים לצרפת, כך שבעת ההתקפה יהיה לבריטניה הכוח הרב ביותר להגנתה.
בשווייץ, השגריר הגרמני (קורט יורגנס) מציע למקבילו הבריטי (רלף ריצ'רדסון) תנאים לשלום, בטענה שהמשך הלחימה ב"מאסטרים" האירופיים הוא אבוד. השגריר הבריטי משיב כי מדינתו תמשיך בלחימה, אולם בפרטיות אומר לאשתו כי השגריר הגרמני צודק.
ראש ממשלת בריטניה וינסטון צ'רצ'יל מצהיר כי הקרב על צרפת הסתיים, והקרב על בריטניה החל. הגרמנים מבינים שהם לא יוכלו לפלוש לבריטניה דרך הים עד שהיכולת האווירית של זו תנוטרל. מסיבה זו, הם פותחים במבצע של הלופטוואפה במהלכו הם תוקפים את בריטניה במטרה לנטרל את חיל האוויר המלכותי על הקרקע, לפני שיספיקו להזניק את מטוסי הספיטפייר וההוקר הוריקן.
במהלך התקיפות, פוגע הלופטוואפה במערך המכ"מים של בריטניה, אשר היו מרכיב חיוני בהגנת שמי בריטניה. הטייסים הבריטים נלחמים חזרה, אך לרבים מהם חסר ניסיון טיסה. בין הכוחות מתפתחת מלחמת התשה, במהלכה אומר המרשל דאודינג כי הם מפסידים.
בעקבות האבדות הקשות, מתחילים הבריטים להעסיק טייסים זרים שברחו מהמדינות שכבשו הגרמנים. בזמן אימונם, מגלה טייסת פולנית (כוחות פולין במערב) מטס של מפציצים גרמנים ללא ליווי. הפולנים תוקפים אותם, תוך התעלמות מקצין האימון הבריטי. הטייסת מצליחה, ובעקבות הצלחתה, הופכת לטייסת מבצעית.
נקודת המפנה מתחילה כאשר טייסת של מפציצים גרמניים אובדת בעת הפצצת לילה במזג אוויר סוער ומטילה בשוגג את פצצותיה על לונדון. בתגובה, חיל האוויר המלכותי מתקיף את ברלין. אף על פי שהנזק מההתקפה היה קל, הוא משפיע בצורה פסיכולוגית על הגרמנים, כיוון שזו הפעם הראשונה בה מפציצים את ברלין מהאוויר.
בזעמו על ההפצצות, פוקד אדולף היטלר על הבליץ - הפצצות כבדות של בריטניה ובעיקר של לונדון. העיר סובלת מהפצצות חוזרות ונשנות שלה על ידי מפציצים גרמניים, שחלקם אף מטילים פצצות תבערה בלילה. בזמן ההפוגה, מתקן חיל האוויר הבריטי את שדות התעופה שלו, וגם את הצ'יין הום - שמה של שרשרת מכ"מים שהוצבה בבריטניה כדי למנוע התקפה גרמנית. בפעם הראשונה, מצליחים טייסים שמאבטחים את לונדון להעסיק את האויב ובנוסף, לונדון נמצאת בקצה טווח הליווי של המפציצים הגרמניים.
המערכה האווירית המכריעה מגיע ב-15 בספטמבר 1940. בבונקר תת-קרקעי, כוח בקרה בריטי קרקעי משגיח בזהירות אחר האויב המתקרב באמצעות מכ"ם ומספק למטוסיהם מטרות. מתפתח קרב אווירי בשמי לונדון, כאשר לשני הצדדים אבדות רבות. לבסוף, חיל האוויר המלכותי מוכיח עצמו כאויב מאתגר מדי; היטלר מבטל את מבצע ארי-הים (פלישה מתוכננת לאיים הבריטיים). שני מאבטחים גרמנים, ששמרו קודם לכן על נמל צרפתי הומה בשירות הקריגסמרינה ובנחתות, שומרים כעת על רציף נטוש.
הסרט מסתיים לקראת סוף המערכה, קרוב לסוף שנת 1940, כאשר משפטו של וינסטון צ'רציל מופיע על המסך: "Never in the field of human conflict was so much owed by so many to so few" - (בתרגום חופשי : "מעולם בשדה הקרב האנושי, לא היו חייבים כה רבים, לכה מעטים")
הפקה > המטוסים בסרט

צילום הסרט דרש מטוסים ישנים רבים, מאותה התקופה. בספטמבר 1965, יצרו המפיקים הארי זלצמן ובנג'מין פיז קשר עם המפקד לשעבר של מפקדת ההפצצה המלכותית (של בריטניה), האמיש מחדי, על מנת למצוא מטוסים מתאימים ולהכשירם לטיסה. בסופו של דבר, גויסו לסרט 100 מטוסים שנקראו "חיל האוויר ה-35 מבחינת גודלו בעולם". בעזרתו של מחדי, אותרו בבריטניה 109 ספיטפייטרים, מתוכם 27 היו זמינים לסרט, ורק 12 יכלו לטוס.
בנוסף, הסכים מחדי לשימוש בשישה מטוסי הוקר הוריקן, מתוכם שלושה טסו באוויר.
הסרט עזר לשמר את המטוסים הללו, ביניהם מטוס ספיטפייר נדיר שהיווה "שומר הסף" של בסיס קולרן של בריטניה.
במהלך הקרב על בריטניה, כל הספיטפיירים היו מדגם I ו-II. עם זאת, רק מטוס Mk I אחד ו-Mk II 1 היו כשירים לטיסה, ולכן, נאלצו המפיקים להשתמש בשבעה דגמים נוספים, שיוצרו לרוב לאחר הקרב. על מנת לשמור על אחידות, נאלצו לעשות שינויים קלים במטוסים, בין היתר בצורת הכנף, בחופה, ושינויים נוספים.
זוג מטוסי ספיטפייר דו-מושביים צוידו במצלמות על מנת לקבל תמונה אווירית אמינה יותר בתוך סצנות המלחמה.
מטוס הוריקן נוסף שוחזר על ידי בוב דימרט שהטיס את המטוס גם בסרט.
המטוסים הגרמניים בסרט היו מטוסי מפציצי קאסה 2.111 דו מנועיים שהיו גרסה ספרדית של המטוס הגרמני היינקל He 111. המפיקים מצאו גם 27 מטוסי HA-1112 שהייתה גרסה ספרדית של מטוס המסרשמיט Bf 109.
מטוסי ה-HA-1112 שונו כך שייראו דומים יותר לדגם ה-BF 109E, בין היתר על ידי ציודו במקלעים ובתותח מדומים.
רוב המטוסים בסרט הונעו על ידי מנוע רולס-רויס מרלין, ביניהם גם ה-HA-1112.
לאחר הסרט, נתרם מטוס HA-1112 אחד למוזיאון הלופטוואפה והומר למטוס BF 109 G-2.
לצורך השימוש בסרט, ניתן למפיקים אישור להשתמש במטוס יונקרס Ju 87 של מוזיאון חיל האוויר המלכותי, שהיה אחד משניים יחידים ששרדו. המטוס, שהיה משנת 1943 נצבע מחדש ושונה מעט על מנת לדמות דגם של המטוס משנת 1940.
המנוע נמצא במצב מצוין, והתנעתו לא הייתה כרוכה בבעיות רבות, אך הוחלט שבגלל העלות הגדולה שבהעלאת המטוס לאוויר, להסב זוג מטוסי "Percival Proctor" שהיו מטוסי אימונים במלחמת העולם הראשונה, למטוס בחצי גודלו של מטוס היונקרס.
על מנת לשחזר את הצלילה התלולה של היונקרס, ובשל אי-התאמת הדגמים בהם השתמשו בסרט, הוטסו הדגמים הגדולים על ידי שליטת רדיו.
מטוסים מדגם He-111 שנשלטו על ידי גלי רדיו גם כן ודימו מפציצים הושמדו מעל תעלת למאנש.
הפקה > צילום הסרט

באנגליה, בוצעו צילומים בשדות התעופה Duxford,‏ Debden, ‏North Weald ו-Hawkinge, ושני מטוסי היינקל ו-17 מטוסי מסרשמיט הוטסו לשם על מנת להשלים את הצילומים לסרט.
כמה מהסצנות צולמו ב-Bovingdon שהיה בסיס מפציצים שהיה בשימוש במלחמה.
במהלך הצילומים, נעשה ניסיון לשקף את מזג האוויר של קיץ 1940, אך משימה זו הייתה קשה בגלל מזג האוויר הקשה באנגליה. מסיבה זו, הסצנות שצולמו כלפי מעלה צולמו בספרד, בעוד הסצנות בהן מצלמים כלפי מטה צולמו מתחת לעננים, לאורך דרום אנגליה, מעל השדות האופייניים.
עם זאת, השמים הבהירים הקשו על זיהוי המטוסים, ולכן, השתמשו ברקע עננים כשזה התאפשר.
טרוור האוורד (משמאל) בתפקיד קית' פארק. לורנס אוליבייה בתפקיד יו דאודינג.
ארמדת הלופטוואפה בסרט, הכוללת 32 מטוסים אמיתיים
טייס חיל האוויר המלכותי בהכנה להמראה
שוקולד לכיסוי

| --- | --- |

 
 מאכלים
 סוג:  שוקולד 
 מרכיבים עיקריים:  אבקת קקאו 
 
שוקולד לכיסוי או לציפוי (באנגלית: Couverture chocolate) הוא שוקולד המכיל אחוז בינוני, אך גבוה יותר של חמאת קקאו (32–39%) מאשר שוקולד לאפייה.